Մաքս Քլինգեր

**Մաքս Քլինգեր** (, ), գերմանացի նկարիչ, քանդակագործ, փորագրանկարիչ, գրող։ Սիմվոլիզմի ներկայացուցիչ։

## Կենսագրություն
Մաքս Քլինգերը մասնագիտական կրթություն ստացել է Կարլսռուեում։ Դեռ ուսանողական տարիներից նրա համար առանձնահատուկ գրավչություն են ունեցել Ադոլֆ ֆոն Մենցելի և Ֆրանսիսկո Գոյայի փորագրանկարները։ Նա իր ուժերը փորձել է փորագրանկարչության բնագավառում և կարճ ժամանակամիջոցում դարձել ինքնատիպ փորագրանկարիչ։ 1880-ական թվականների սկզբներից անցել է քանդակագործական աշխատանքներ ստեղծելուն։ 1883–1893 թվականներին ապրել է Հռոմում, խորությամբ ուսումնասիրել անտիկ շրջանի ու Վերածննդի ժամանակների կերպարվեստը՝ կրելով որոշակի ազդեցություն։

Քլինգերի ամենահամբավված ստեղծագործությունը «*Փոխակերպություններ կանացի մի ձեռնոց գտնելու կապակցությամբ*» ընդհանուր խորագիրը կրող, տասը փորագրանկարներից բաղկացած նկարաշարն է (1881 թ.), որտեղ արվեստագետն արտացոլել է սահադաշտում կանացի մի ձեռնոց գտնելու առթած երազներն ու խոհերը, սիրո ու երազային կնոջ մասին ռոմանտիկ պատկերացումները և դրանց միջոցով արտահայտել է իր «ես»-ը։

Նկարիչը շատ է ճամփորդել, տևական ժամանակահատվածներով եղել է Եվրոպայի արվեստի կենտրոններում։ 1893 թվականին վերադարձել է հայրենի Լայպցիգ ու անցել համեմատաբար նստակյաց կյանքի։ 1897-ից գլխավորապես կենտրոնացել է քանդակագործական աշխատանքներ ստեղծելու վրա։

Ինչպես նշել են Ջորջո դե Կիրիկոն և անվանի այլ արվեստագետներ, Քլինգերի արվեստը չափազանց կարևոր օղակ է 19-րդ դարի սիմվոլիզմից (խորհրդապաշտությունից) 20-րդ դարի մետաֆիզիկական արվեստին ու սյուրռեալիզմին անցնելու շարժման մեջ։

22369-րդ համարանիշը կրող աստղակերպը (աստերոիդը) ի պատիվ նրա՝ անվանվել է «Քլինգեր»։

## Ստեղծագործություններ
Քլինգերի «Կյանք» (1881-1884 թթ.), «Դրամաներ» (1883 թ.), «Սեր» (1887 թ.), «Մահվան մասին» (1889, 1898-1910 թթ.) օֆորտաշարերում վառ իրական կերպարները, սոցիալական սուր խնդիրների արծարծումը, զուգորդված են ֆանտաստիկային ու ողբերգական հոռետեսությանը։ Նրա գեղանկարչության մեջ ավելի պարզորոշ են «մոդեռն» ոճի, միստիկական սիմվոլիկայի և նատուրալիզմի գծերը («Քրիստոսը Օլիմպոսում», 1897 թ., XIX և XX դդ. պատկերասրահ, Վիեննա)։ Քլինգերը ձգտել է բազմագույն քանդակագործության վերաստեղծմանը («Բեթհովեն», մարմար, գիպս, բրոնզ, 1886-1902 թթ., կերպարվեստի թանգարան, Լայպցիգ)։

## Պատկերասրահ

File:Max Klinger - Kuss.jpg|*Համբույր*, (1887)
File:Sisifus the faculties.jpg|*Սիզիփոս* (1914)
File:Klinger - Ängste - 1893.jpeg|*Ängste* *Տագնապներ* (1893)
File:Klinger - Entführung.jpeg|*Entführung* *Առևանգում* (1893)
File:Max Klinger - Aus dem Zyklus "Ein Leben" Ins Nichts zurück (Opus VIII, Blatt 15-15).jpeg|"Ein Leben 'Ins Nichts zurück' * (Opus VIII, Blatt 15-15),  "Մի կյանք": Վերադարձ դեպի Ոչնչություն*
File:Max Klinger (1857-1920) l' Heure bleue,1890,huile sur toile 191,5 x 176 cm, Musée des Beaux-Arts de Leipzig.jpg|*l' Heure bleue,1890, huile sur toile*(1857-1920)
File:Max Klinger 002.jpg|*Das Urteil des Paris* *Պարիսի վճիռը*(1886-7)
File:Max Klinger 003.jpg|*Landschaft an der Unstrut*, *Բնապատկեր* (1912)
Image:Klinger Beethoven2.jpg|*Beethoven Torso*,  *Բեթհովեն*, 1902, bronze
File:Max Klinger - Athlete.jpg|*Athlete*, *Մարզիկը* (1901)


## Գրականություն
* Gibson, Michael. "Symbolism". Köln: Benedikit Taschen Verlag. 1995. .

## Ծանոթագրություններ

## Արտաքին հղումներ

* Plate 1 of 'Paraphrase on the Finding of a Glove – all ten plates can be viewed in order
* www.max-klinger.com
* Max Klinger's Beethoven Monument 
* "This Kiss to the Whole World" ''Klimt and the Vienna Secession''. (NYARC) Klinger Vienna Secession exhibition catalog; Short bio; Beethoven Statue.

Կատեգորիա:Գերմանացի գրողներ
Կատեգորիա:Գերմանացի նկարիչներ
Կատեգորիա:Գերմանացի քանդակագործներ
Կատեգորիա:Սիմվոլիստ նկարիչներ
Կատեգորիա:Գերմանացի գրաֆիկներ
Կատեգորիա:Սիմվոլիստ արվեստագետներ
Կատեգորիա:Գերմանացի փորագրողներ